PATVIRTINTA

Kauno r. Ežerėlio

pagrindinės mokyklos direktoriaus

2019-09-02 įsakymu Nr. V-69

SUDERINTA

Kauno r. Ežerėlio pagrindinės

Mokyklos tarybos pirmininkas

2019-08-30, prot. Nr. 3

SUDERINTA

Kauno rajono savivaldybės administracijos

Kultūros, švietimo ir sporto skyriaus

vedėjas

2019-\_\_ - \_\_

**KAUNO R.**

**EŽERĖLIO PAGRINDINĖ MOKYKLA**

**PRADINIO IR PAGRINDINIO UGDYMO PROGRAMŲ**

**UGDYMO PLANAS**

**2019–2020 m. m.**

**2019**

Turinys

BENDROSIOS NUOSTATOS …….....................…………………………………………………3

I SKYRIUS. UGDYMO PROCESO ORGANIZAVIMAS..................………………………….....3

II SKYRIUS. MOKYKLOS UGDYMO TURINIO FORMAVIMAS IR ĮGYVENDINIMAS.…..4

III SKYRIUS MOKINIO GEROVĖS UŽTIKRINIMAS IR SVEIKATOS UGDYMAS MOKYKLOJE……………..................................................................…………………………… 5

IV SKYRIUS PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ

PLĖTOJIMAS....................................................................................................................................5

V SKYRIUS. MOKINIŲ MOKYMOSI KRŪVIO REGULIAVIMAS………………..…….….....6

VI SKYRIUS. MOKINIŲ PAŽANGOS IR PASIEKIMŲ VERTINIMAS ………..……………... 7

VII SKYRIUS. MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS .........................................................................................................................................7

VIII SKYRIUS. NEFORMALIOJO ŠVIETIMO ORGANIZAVIMAS MOKYKLOJE ……….….8

IX SKYRIUS. UGDYMO TURINIO INTEGRAVIMAS ……...……………..……...………...…. 8

X SKYRIUS. UGDYMO DIFERENCIJAVIMAS …………………………………………….......8

XI SKYRIUS. MOKINIO INDIVIDUALAUS UGDYMO PLANO SUDARYMAS ………….....8

XII SKYRIUS. MOKYKLOS IR MOKINIŲ TĖVŲ BENDRADARBIAVIMAS …………..…...8

XIII SKYRIUS. UGDYMO KARJERAI ORGANIZAVIMAS .......................................................9

XIV SKYRIUS. PRADINIO UGDYMO PROGRAMOS VYKDYMAS ……..........………...…..9

XV SKYRIUS. PAGRINDINIO UGDYMO PROGRAMOS VYKDYMAS ……..…………. ….10

XVI SKYRIUS. MOKINIŲ, TURINČIŲ SUP, UGDYMO ORGANIZAVIMAS …………….…11

Baigiamosios nuostatos .....................................................................................................11

PRIEDAI …………………………….…………………………………………...…………....…...12

**BENDROSIOS NUOSTATOS**

1. 2019–2020 m. m. pradinio bei pagrindinio ugdymo programų ugdymo planas reglamentuoja pradinio ir pagrindinio bei specialiųjų ugdymosi poreikių mokiniams pritaikytų ir neformaliojo vaikų švietimo programų įgyvendinimą mokykloje.
2. Ugdymo plano tikslas – sudaryti galimybes kiekvienam mokiniui pasiekti geresnių ugdymosi rezultatų, įgyti mokymosi visą gyvenimą būtinų bendrųjų ir dalykinių kompetencijų.
3. Ugdymo plano uždaviniai:
   1. Nustatyti pamokų skaičių, skirtą pradinio ir pagrindinio ugdymo programoms įgyvendinti;
   2. Numatyti formas, būdus ir priemones ugdymo procesui mokykloje įgyvendinti, mokymosi aplinkai kurti ir pritaikyti pagal mokinių mokymosi poreikius.

**I SKYRIUS**

**UGDYMO PROCESO ORGANIZAVIMAS**

1. Mokykla dirba penkias dienas per savaitę. Pamokos pradedamos 8.00 val. 1-os klasės pamokos trukmė 35 min., 2–10 klasių – 45 min. Pamokų laikas:

|  |  |
| --- | --- |
| **1 klasė** | **2–10 klasės** |
| 1. 08.00–08.35 2. 08.55–09.30 3. 09.50–10.25 (ilgoji pertrauka) 4. 10.55–11.30 (ilgoji pertrauka) 5. 12.00–12.35 | 1. 08.00–08.45 2. 08.55–09.40 3. 09.50–10.35 (ilgoji pertrauka) 4. 10.55–11.40 (ilgoji pertrauka) 5. 12.00–12.45 6. 12.55–13.40 7. 13.50–14.35 8. 14.45–15.30 |

1. Ugdymo organizavimas 2019–2020 mokslo metais *(priedai Nr. 1, 2)*:
2. Ugdymo procesas pradedamas 2019 m. rugsėjo 2 d., baigiamas 2020 m. atitinkamai:

|  |  |  |
| --- | --- | --- |
| **Klasė** | **Ugdymo proceso**  **pabaiga** | **Ugdymo proceso trukmė**  **savaitėmis** |
| 1–4 | 2020-06-09 | 35 |
| 5–10 | 2020-06-23 | 37 |

1. Mokslo metai 1–10 klasėms skirstomi pusmečiais. Nustatoma tokia pusmečių trukmė:

|  |  |  |
| --- | --- | --- |
| **Pusmečiai** | **Prasideda** | **Baigiasi** |
| I pusmetis | 2019-09-02 | 2020-01-31 |
| II pusmetis:  1–4 klasės  5–10 klasės | 2020-02-03  2020-02-03 | 2020-06-09  2020-06-23 |

1. Mokinių atostogos:

|  |  |  |
| --- | --- | --- |
| **Atostogos** | **Prasideda** | **Baigiasi (imtinai)** |
| Rudens | 2019-10-28 | 2019-10-31 |
| Žiemos (Šv. Kalėdų) | 2019-12-23 | 2020-01-03 |
| Žiemos | 2020-02-17 | 2020-02-21 |
| Pavasario (Šv. Velykų) | 2020-04-13 | 2020-04-17 |
| Vasaros 1–4 klasės | 2020-06-10 | 2020-08-31 |
| Vasaros 5–10 klasės | 2020-06-24 | 2020-08-31 |

1. 2019–2020 mokslo metais 15 ugdymo dienų organizuojamos taip:10 dienų skiriamos mokinių projektinei, kultūrinei pažintinei, sportinei veiklai, kurias organizuoja mokyklos mokytojai ir 5 dienos, kurias organizuoja mokytojų darbo grupės. Ši veikla organizuojama ne tik mokykloje, bet ir muziejuose, atviros prieigos centruose, virtualiose mokymosi aplinkose ir kitur ne pamokos, o kitomis ugdymo proceso organizavimo formomis integruojant ugdymo turinį. Šiai veiklai organizuoti skiriama 1 dienos (ne mažiau 5 valandų veikla), kuri konkretinama mėnesio renginių plane*. (priedas Nr.5).*
2. Pagrindinė ugdymo proceso organizavimo forma – pamoka.
3. Mokyklos vadovas iškilus situacijai, keliančiai pavojų mokinių sveikatai ar gyvybei, ar paskelbus ekstremalią padėtį priima sprendimus dėl ugdymo proceso koregavimo. Apie priimtus sprendimus mokyklos vadovas informuoja mokyklos savininko teises ir pareigas įgyvendinančią instituciją, mokyklos savivaldybės vykdomąją instituciją.
4. Oro temperatūrai mokyklos ir (ar) gyvenamojoje teritorijoje esant minus 20 °C ar žemesnei į mokyklą gali nevykti 1-5 klasių mokiniai, esant minus 25 °C ar žemesnei – ir kitų klasių mokiniai. Oro temperatūrai esant 30 °C ar aukštesnei į mokyklą mokiniai gali nevykti. Atvykusiems į mokyklą mokiniams ugdymas organizuojamas konsultacijų forma ne lauke. Ugdymo procesas gali būti koreguojamas arba nutraukiamas. (ŠMSM 2019-08-29 Nr. V-957, 958)
5. Mokiniams, neatvykusiems į mokyklą dėl šalčio ar karščio, mokymuisi reikalinga informacija skelbiama mokyklos interneto svetainėje ir (arba) elektroniniame dienyne.
6. Jei pamokos nevyko dėl šalčio, karščio, karantino ar stichinių nelaimių, dienyne žymimos datos ir parašoma „Pamokos nevyko dėl ...“, o ilgalaikis planas koreguojamas. Šios dienos įskaičiuojamos į mokymosi dienų skaičių.

**II SKYRIUS**

**MOKYKLOS UGDYMO TURINIO FORMAVIMAS IR ĮGYVENDINIMAS.**

1. Mokyklos ugdymo plano 2019–2020 m. m. rengimui sudaryta darbo grupė (2018-12-31 direktoriaus įsakymas Nr. V-102).
2. Rengdama ugdymo planą, mokykla atsižvelgia į pasiekimų vertinimo taikant nacionalinius mokinių pasiekimų patikrinimų testus mokykloje rezultatus ir rekomendacijas dėl mokinių pasiekimų gerinimo, mokyklos veiklos kokybės įsivertinimo bei mokyklos veiklos kokybės išorės vertinimo duomenis. Mokykla, formuodama ugdymo turinį, priėmė sprendimą ( 2019-06-19 ir 2019-08-30 Mokytojų Tarybos posėdis Nr. 4 ir 6) dėl atskirų dalykų mokinių pasiekimų gerinimo per modulius ir konsultacijas (priedai Nr. 6, 7).
3. Mokykla, įgyvendindama mokyklos ugdymo turinį, pamokas skirsto vieneriems metams, vadovaudamasi Bendruosiuose ugdymo planuose pateiktu pamokų paskirstymu. Mokytojai atitinkamai metams planuoja dalyko turinį, vadovaudamiesi bendrosiomis programomis.
4. Ugdymo turinio planavimo principai ir laikotarpiai. Mokytojas dalyko turinį planuoja pagal mokyklos ugdymo plane nurodytą dalyko programai skiriamą valandų skaičių. Ilgalaikiai planai sudaromi pagal mokykloje patvirtintą formą. Juose yra nurodoma: mokomojo dalyko tam tikroje klasėje tikslai, uždaviniai, pasiekimų lygiai, pagrindinės mokymo ir mokymosi priemonės, etapo pavadinimas, jam skiriamas valandų skaičius, integracija, ugdomi mokinių gebėjimai, numatomas vertinimas ir jo reguliarumas, ir pastabos. Mokytojas gali ilgalaikį planą papildyti jo nuožiūra svarbia informacija (namų darbai, skaitmeninės mokymo priemonės, projektiniai darbai ir pan.). Ilgalaikius planus mokytojai parengia ar pakoreguoja iki rugsėjo 1 dienos. Ilgalaikiai planai pateikiami metodinės grupės pirmininkams bei pavaduotojai ugdymui iki Mokytojų tarybos posėdyje aptartos datos. Visi mokykloje sudaryti planai saugomi skaitmeninėje laikmenoje. Mokytojas savo plano egzempliorius saugo atspausdintus, nuolat juos koreguoja. Trumpalaikius planus rengia naujai pradėję dirbti mokytojai. Trumpalaikis planas parengiamas vienam etapui, o apie tolimesnį trumpalaikių planų tikslingumą sprendžia pavaduotoja. Juos mokytojai saugo pas save ir pateikia kuruojančiam vadovui ar vertintojui pagal poreikį. Mokytojai rengdami ilgalaikius planus, gali naudotis mokytojo knygose pateiktais planais, tačiau juos papildo trūkstamomis numatytomis skiltimis, suplanuoja integruojamąsias programas, vertinimą, pažintinę veiklą, atsižvelgdamas į mokinių mokymosi patirtį ir gebėjimus. Pasirenkamųjų dalykų ir dalykų modulių programas rengia dėstantys mokytojai, jos aprobuojamos metodinėje grupėje ir teikiamos direktoriui tvirtinti iki rugsėjo 1 dienos. Skiriamos konsultacijos mokinių pasiekimams gerinti ir nuosekliai ugdyti kompetencijas iš mokinio ugdymosi poreikiams tenkinti skirtų valandų ir valandų mokyklos bendruomenei. Konsultacijoms mokytojai plano nerengia. Mokytojai, paskirti vesti mokiniams konsultacijas, pateikia sutikimus ir suderinę užsiėmimų laiką, fiksuoja užsiėmimus dienyne.
5. Mokykla 2019-06-19 posėdyje nustatė, kad maksimalus dalykų mokymuisi skiriamų pamokų skaičius yra: 1 klasėje – 22, 2 klasėje – 24, 3 klasėje – 23, 4 klasėje – 24, 5 klasėje – 27, 6 klasėje – 30, 7 klasėje – 31, 8 klasėje – 32, 9 ir 10 klasėje – 34.
6. Mokinio pasirinkto dalyko, dalyko modulio pakeitimo nuostatos. Pasirinktos pirmosios ir antrosios užsienio kalbos mokinys negali keisti iki pagrindinio ugdymo programos baigimo pabaigos. Mokinys, atvykęs iš kitos mokyklos ir pageidaujantis tęsti pradėtos užsienio kalbos mokymąsi, gali tą daryti jei mokykla turi specialistą. Jei pageidauja mokytis kitos antrosios užsienio kalbos kartu su klase, gali tą padaryti. Tokiam mokiniui skiriamos papildomos valandos konsultacijoms. Dorinio ugdymo dalyką mokinys renkasi dvejiems metams, mokiniui rekomenduojama dorinio ugdymo dalyką keisti ne dažniau kaip kas 2 metus – po 2, 4, 6, 8 klasės pagal tėvų prašymą. Dalyko modulio mokinys mokslo metų eigoje keisti negali. Pasirinktą technologijų programą mokinys pasirenka devintoje klasėje ir jos keisti negali. Pasirinktą informacinių technologijų modulio programą mokinys pasirenka dešimtoje klasėje ir jos keisti negali.
7. Mokykloje naudojamas elektroninis dienynas. Jame surašomi 1–10 klasių ugdymo proceso duomenys, moksleivių pasiekimai ir rezultatai. Elektroninis dienynas tvarkomas vadovaujantis mokyklos elektroninio dienyno tvarkymo aprašu.

**III SKYRIUS**

**MOKINIO GEROVĖS UŽTIKRINIMAS IR SVEIKATOS UGDYMAS MOKYKLOJE**

1. Į mokyklos dalykinio ugdymo ir neformaliojo švietimo turinį integruojama Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl Sveikatos ugdymo bendrosios programos patvirtinimo“.
2. Pagal Vaiko Gerovės Komisijos rekomendacijas (2019-08-30 Prot. Nr. 6) kiekvienas 1–10 klasės mokinys yra įtrauktas į parinktą prevencinę programą *(priedas Nr.3)*
3. Mokykla planuoja ir organizuoja kryptingus sveikos gyvensenos, sveikatos saugojimo ir stiprinimo renginius pagal sveikos gyvensenos programą 2017– 2019 metams.
4. Mokykla ugdymo(si) aplinką kuria, vadovaudamasi Higienos Norma, Ugdymo programų aprašu. *(priedas Nr.24).*

**IV SKYRIUS**

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

1. Mokiniui, kuris mokosi pagal pradinio ir pagrindinio ugdymo programas pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma, sudėtinė ugdymo proceso dalis.
2. Pažintinė kultūrinė veikla siejama su mokyklos ugdymo tikslais, integruojama į visų mokomųjų dalykų ugdymo turinį, siejama su mokinių mokymosi poreikiais. Organizuojant kultūrinę pažintinę veiklą mokykloje mokiniams sudaromos galimybės lankytis muziejų, bibliotekų organizuojamose programose ir renginiuose. Mokiniams, dalyvaujantiems šiose veiklose, sudaromos kūrybinės galimybes gilinti savo žinias, tobulinti pažintines kompetencijas ir ugdytis vertybines nuostatas.
3. Mokykla, siekdama nuosekliai ugdyti mokinių kompetencijas, mokyklos ugdymo turinyje susieja formaliąsias socialinio ugdymo pamokas (istorija, geografija, pilietiškumo pagrindai) su neformaliosiomis praktinėmis veiklomis: pažintinėmis ir kultūrinėmis veiklomis, sudarydama galimybes mokiniams lankytis muziejų, bibliotekų organizuojamose programose ir renginiuose, skatinančiomis pilietinį įsitraukimą (1–10 klasių mokinių dalyvavimas respublikiniame projekte „Kultūros pasas“, bendri pilietinio ugdymo projektai su Ežerėlio kultūros centru, patriotiniai žygiai partizanų takais), ugdančiomis gebėjimą priimti sprendimus ir motyvaciją dalyvauti mokyklos ir vietos bendruomenės veiklose (projekto "Laisvalaikio lyga" kūrybinėse edukacijose, edukacinėje programoje jaunimui "Kauno iššūkis", aplinkosauginiame projekte „Moksleiviai bendruomenei“), socialinėmis (karitatyvinėmis) veiklomis Ežerėlio slaugos namuose, vaikų globos namuose, gyvūnų prieglaudose, akcijoje „Darom“.
4. Pažintinės veiklos organizuojamos ir planuojamos iš anksto, skelbiamos mokyklos mėnesio veiklų planuose. Į mokyklos pažintines kultūrines veiklas įsitraukia pagalbos mokiniui specialistai, mokinių tėvai ir socialiniai partneriai. (*priedas Nr. 5).*
5. Pritarus Mokyklos tarybai (2019-08-30) 5–10 klasių mokiniams yra privaloma ne mažiau 10 val. trukmės socialinė-pilietinė veikla per mokslo metus:
6. 5–8 klasių mokinių veikla orientuota į mokinių socialinių ryšių kūrimą ir stiprinimą pačioje klasėje ir mokykloje: dalyvavimas aplinkos ir paminklų tvarkymo, geros kaimynystės akcijose, mokyklos savivaldoje, savanorystė slaugos namuose, budėjimu mokykloje, pagalba mokyklos bibliotekoje, dalyvavimas Valstybinėse šventėse, klasės, mokyklos ir miesto aplinkos tvarkymas, dalyvavimas akcijoje „Darom ir kt.;
7. 9–10 klasių mokinių veikla siejama su pilietiškumo ugdymu, mokyklos projektais, dalyvavimu mokyklos savivaldoje, Valstybinėse šventėse, budėjimu mokykloje, įvairių renginių įgarsinimu, organizavimu, vedimu, pagalba mokymosi sunkumų turintiems, klasės, mokyklos ir miesto aplinkos tvarkymas, dalyvavimas akcijoje „Darom, savanoryste, įsijungimu į Ežerėlio bendruomenės projektus;
8. Socialinė-pilietinė veikla fiksuojama el. dienyne.
9. Mokiniai socialinę veiklą atlieka ir savo socialinės-pilietinės veiklos įrodymus kaupia patys iki einamųjų metų birželio 1 dienos.
10. Veiklą planuoja, organizuoja dalykų mokytojai, klasės vadovai, pagalbos specialistai, o fiksuoja klasių vadovai, pusmečio pabaigoje aptaria socialinę veiklą su socialine pedagoge ir direktorės pavaduotoja ugdymui klasės vadovų metodinėje grupėje.

**V SKYRIUS**

**MOKINIŲ MOKYMOSI KRŪVIO REGULIAVIMAS**

1. Direktoriaus pavaduotojas ugdymui organizuoja veiklą, susijusią su mokymosi krūvio reguliavimu, parengia mokymosi krūvio optimizavimo priemonių planą *(priedas Nr. 28).*
2. Mokiniui, kuris mokosi pagal pradinio ugdymo programą per dieną negali būti daugiau kaip 5 pamokos 1 klasės mokiniui ir 6 pamokos 3-4 klasės mokiniui, o pagal pagrindinio ugdymo programą – ne daugiau kaip 7 pamokos per dieną.
3. Mokiniui mokymosi krūvis per savaitę paskirstytas proporcingai *(priedas Nr. 9).*
4. Tausojant mokinio sveikatą, optimizuojant mokymosi krūvius mokykloje, vykdoma mokinių mokymosi krūvio ir skiriamų namų darbų stebėsena:
   1. Organizuojamas mokytojų bendradarbiavimas, skatinamas ugdymo turinio integravimas, sprendžiami mokinių mokymosi krūvio optimizavimo klausimai;
   2. Užtikrinama, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti (žodžiu ir el. dienyne) ne vėliau kaip prieš savaitę. Nerekomenduojami kontroliniai darbai po ligos, atostogų ar šventinių dienų;
   3. Namų darbų skyrimą klasėje dirbantys mokytojai derina tarpusavyje. 1 klasių mokiniams namų darbai neskiriami pirmajame pusmetyje, o antrajame skiriami namų darbai, kuriems atlikti reikia ne daugiau kaip 1 valandos per dieną. 2–4 klasių mokiniams skiriami namų darbai, kuriems atlikti reikia ne daugiau kaip 1 valandos, 5–6 klasių – 1,5 valandos, 7–8 klasių – 2 valandų, 9–10 klasių – 2,5 valandos per dieną;
   4. Numatytos 7 dienos be namų darbų per mokslo metus. Mokinių taryba pasiūlius, 2019–2020 mokslo metais šios dienos yra lapkričio 6, gruodžio 6, sausio 6, vasario 6, kovo 6, balandžio 6, gegužės 6.
5. Didesnis už minimalų privalomų pamokų skaičius dalykams, pasirenkamiesiems dalykams, dalykų moduliams mokytis 6–8 ir 9–10 mokiniams buvo skiriamas, suderinus su mokinių tėvais (globėjais, rūpintojais).
6. Trumpos konsultacijos teikiant pagalbą neįskaitomos į mokinio mokymosi krūvį.

**VI SKYRIUS**

**MOKINIŲ PAŽANGOS IR PASIEKIMŲ VERTINIMAS**

1. Pradinių klasių mokinių pažangos ir pasiekimų vertinimas: Mokinių pažanga ir pasiekimai vertinami, vadovaujantis Pradinio, pagrindinio ir vidurinio ugdymo programų aprašu, patvirtintu LR švietimo ir mokslo ministro 2015 m. gruodžio 21 d. įsakymu Nr. V-1309 ir mokyklos 1–4 klasių mokinių pažangos ir pasiekimų vertinimo aprašu, patvirtintu mokyklos direktoriaus 2015 m. rugpjūčio 31 įsakymu Nr. 90 *(priedas Nr. 17).*
2. 5–10 klasių pažangos ir pasiekimų vertinimas: Mokinių pažanga ir pasiekimai vertinami vadovaujantis Bendrosiomis programomis ir Pradinio, pagrindinio ir vidurinio ugdymo programų aprašu, patvirtintu LR švietimo ir mokslo ministro 2015 m. gruodžio 21 d. įsakymu Nr. V-1309 ir mokyklos 5–10 klasių mokinių pažangos ir pasiekimų vertinimo aprašu, patvirtintu mokyklos direktoriaus 2016 m. rugsėjo 16 d. įsakymu Nr. 90 *(priedas Nr. 18).*
3. Mokytojų tarybos posėdyje 2019-08-28 buvo nutarta dėl 6 klasės mokinės, besimokančios pagal individualizuotą programą, individualaus plano ir pasiekimų vertinimo.
4. Mokinių pasiekimai ir pažanga fiksuojama elektroniniame dienyne TAMO. Elektroninio dienyno TAMO tvarkymo nuostatai patvirtinti direktoriaus 2019 m. rugsėjo 2 d. įsakymu Nr. V-76 .
5. Mokytojai planuoja mokinių pažangos ir pasiekimų vertinimą ilgalaikiuose planuose, taiko individualias vertinimo sistemas, grindžiamas mokiniams žinomais kriterijais.
6. Mokytojų taryboje buvo priimti sprendimai dėl mokinių pasiekimų vertinimo ir diagnostinių bei kaupiamųjų įvertinimų kiekio per mokslo metus ir patvirtinti direktoriaus įsakymu *2017-09-01 įsak. Nr. V-77 ir 2019-02-12 įsak. Nr. V-13*  *(priedas Nr.16).*

**VII SKYRIUS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS**

1. Mokykla sudaro sąlygas kiekvienam mokiniui mokytis pagal jo gebėjimus ir poreikius, siekiant kuo aukštesnių rezultatų *(priedas Nr.25).*
2. Bendradarbiaujant mokyklos mokytojams, klasės vadovams su mokyklos vaiko gerovės komisija yra laiku identifikuojami kylantys mokymosi sunkumai. Apie atsiradusius mokymosi sunkumas informuojami mokinio tėvai (globėjai, rūpintojai) ir kartu tariamasi dėl mokymosi pagalbos suteikimo *(priedas Nr.24).*
3. Mokinių mokymosi pagalbą organizuoja, analizuoja panaudotų priemonių poveikį direktoriaus pavaduotojas ugdymui.
4. Mokymosi pagalba integruojama į mokymo(si) procesą. Mokymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodikas ir kt.
5. Mokymosi pagalba teikiama skiriant trumpalaikes (iki 1 mėnesio) ar ilgalaikes konsultacijas. Konsultacijos skiriamos mokyklos nuožiūra, įvertinus mokinių ugdymo poreikius, mokyklos veiklos prioritetus darbo grupėje Ugdymo planui rengti ir aptarus bei pritariant Vaiko gerovės komisijoje, jei mokykla turi pakankamai lėšų. Šiais mokslo metais iš valandų veikloms bendruomenei numatyta skirti lietuvių kalbos konsultacijas vienam pirmos klasės mokiniui, kuris šiemet atvyko gyventi į Lietuvą iš Ukrainos (2 sav. val.) ir rusų kalbos konsultacijas dviem 9 ir 10 klasės mokiniams, kurie keitė antrąja užsienio kalbą (2 sav. val.).
6. Mokykloje susitarta dėl pagalbos teikimo modelio mokiniui, turinčiam nepatenkinamus įvertinimus I pusmečio pabaigoje (VGK aptariama pagalbos forma, trukmė, metodai, susitariama dėl poveikio priemonių, parengiamas pagalbos planas).
7. Mokymosi pagalba skiriama individualiai arba sudarant mokinių, kuriems reikia panašaus pobūdžio pagalbos, grupes, jei mokyklai pakanka lėšų. Šios grupės gali būti sudarytos iš įvairių klasių mokinių.
8. Mokymosi pagalba integruojama į dalykų modulius (gimtosios lietuvių kalbos, matematikos, anglų kalbos).

**VIII SKYRIUS**

**NEFORMALIOJO ŠVIETIMO ORGANIZAVIMAS MOKYKLOJE**

1. Neformaliojo švietimo organizavimas mokykloje:
   1. Neformalioji švietimo veikla pagal susiklosčiusias mokyklos tradicijas yra skirta mokinių meninėms, sportinėms, edukacinėms kompetencijoms ugdyti. Atlikus anketinę mokinių ir tėvų apklausą neformaliojo švietimo poreikiai aptarti 2019-06-19 Mokytojų tarybos posėdyje, protokolo Nr. 4, ir numatyta kitų mokslo metų būrelių pasiūla *(priedas Nr. 15);*
   2. Neformaliojo švietimo veiklos organizuojamos grupėje esant ne mažiau 8 mokinių.

**IX SKYRIUS**

**UGDYMO TURINIO INTEGRAVIMAS**

1. Mokyklos metodinės grupės, siekdamos mažinti mokymosi krūvius, sutaria dėl dalykų temų, artimų savo turiniu, integravimo. Integruotos pamokos numatomos mokytojų metodinės veiklos metiniuose planuose, skelbiamos mėnesio planuose ir užfiksuojamos el. dienyne.
2. Dalykų ir programų integravimas aptartas Mokytojų tarybos posėdyje (2019-08-28, protokolo Nr. 6). (*priedas Nr.3*)

**X SKYRIUS**

**UGDYMO DIFERENCIJAVIMAS**

1. Mokykloje vykdomas diferencijuotas ugdymas, kurio tikslas – sudaryti sąlygas kiekvienam mokiniui sėkmingiau mokytis. Juo taip pat kompensuojami brendimo, mokymosi tempo netolygumai.
2. Diferencijavimas taikomas:
   1. Mokiniui individualiai pamokoje;
   2. Skirstant mokinius į grupes atskirų dalykų mokymui (modulių programos 6–10 klasėse, technologijų ir informacinių technologijų programos 10 klasėje).
3. Mokytojų tarybos posėdžiuose, metodinių grupių susirinkimuose, vykdant pedagoginę priežiūrą analizuojama, kaip ugdymo procese įgyvendinamas diferencijavimas, individualizavimas, kokį poveikį jis daro pasiekimams ir pažangai, priimami sprendimai dėl tolesnio ugdymo diferencijavimo.

**XI SKYRIUS**

**MOKINIO INDIVIDUALAUS UGDYMO PLANO SUDARYMAS**

1. Mokykloje individualūs mokinio mokymosi planai sudaromi mokiniams, atvykusiems iš kitų mokyklų, siekiant užtikrinti mokymosi tęstinumą bei dermę su BUP, mokiniams, kurie mokomi individualiai namuose bei mokiniams, kurie mokosi pagal individualizuotą programą. Juose numatomi mokomieji dalykai ir jiems skiriamas savaitinių pamokų skaičius. Tokie mokiniai mokosi pagal mokyklos direktoriaus patvirtintą ir su mokinio tėvais (globėjais) suderintą pamokų tvarkaraštį.
2. Mokiniui, kuris mokomas namie, sudaromos galimybės dalyvauti mokyklos renginiuose, klasės valandėlėse ir veiklose, lankytis individualiose logopedo, psichologo, socialinio pedagogo konsultacijose – tai atsispindi mokinio individualiame plane.
3. Individualus ugdymo planas kitiems mokiniams yra elektroninio dienyno sudėtinė dalis, jis sudaromas sistemoje automatiškai.

**XII SKYRIUS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

1. Tėvų informavimo, švietimo ir bendradarbiavimo būdai:
   1. Išplėstinis Mokyklos tarybos ir tėvų komitetų pirmininkų susirinkimas – tėvams pateikiama veiklos ataskaita, supažindinama su mokyklos tikslais ir uždaviniais, vidaus tvarkos taisyklėmis, aptariami kiti aktualūs klausimai;
   2. Klasės tėvų susirinkimai organizuojami ne rečiau kaip 2 kartus per mokslo metus. Per susirinkimus aptariami klasės tikslai ir uždaviniai, mokymosi pasiekimai, mokinių elgesys, savivalda, asmeninė pažanga ir pan. Atsiradus poreikiui, į susirinkimus yra kviečiami mokyklos administracijos atstovai, dalykų mokytojai ir kiti specialistai;
   3. Šviečiamojo pobūdžio paskaitos, konferencijos, atvirų durų dienos tėvams – mokinių ugdymo ir raidos, prevenciniais ir kt. klausimais;
   4. Bendri mokytojų, mokinių ir tėvų renginiai ir šventės;
   5. Klasės vadovo individualūs pokalbiai su mokiniu ir jo tėvais apie mokinio daromą asmeninę pažangą organizuojami 2 kartus per mokslo metus;
   6. Atsiradus poreikiui – lankymasis mokinio namuose;
   7. „Apskritas“ diskusijų stalas kartu su mokiniais, jų tėvais ir mokytojais;
   8. Kitos komunikavimo priemonės – individualios konsultacijos, informacijos teikimas telefonu, elektroniniu paštu, apklausos per *IQES*, naudojant elektroninį dienyną TAMO, mokyklos internetinį puslapį;
   9. Klasių vadovai kartą per mėnesį atspausdina pažymių ir lankomumo išklotines tėvams, kurie neturi prieigos prie interneto ir tiems, kurie pageidauja gauti popierines išklotines.

**XIII SKYRIUS**

**UGDYMO KARJERAI ORGANIZAVIMAS**

1. Ugdymo karjerai veiklos mokykloje organizuojamos mokytojo, atsakingo už profesinio orientavimo veiklą mokykloje, ir vykdomos dalyvaujant klasių vadovams, įvairių dalykų mokytojams, socialinei pedagogei, psichologei, siekiant veiksmingiau padėti mokiniams pasirengti gyvenimui ir darbui, pasirinkti mokymosi (studijų) kryptį pagal mokykloje nustatytą tvarką *(priedas Nr. 23 ).*
2. Ugdymą karjerai koordinuoja direktoriaus pavaduotojas ugdymui.
3. Ugdymo karjerai veiklos organizuojamos ugdymo proceso dienomis, skirtomis kultūrinei, meninei, pažintinei ir kt. veiklai, klasių valandėlių ar neformaliojo švietimo metu, integruojant į atskirų dalykų bendrąsias programas.
4. Ugdymo karjerai veikla organizuojama siekiant šių tikslų: informavimo karjerai, profesinio veiklinimo, vertinimo karjerai, konsultavimo karjerai.

**XIV SKYRIUS**

**PRADINIO UGDYMO PROGRAMOS VYKDYMAS**

1. Pradinio ugdymo programa įgyvendinama pagal 2019–2020 ir 2019–2021 metų pradinio ugdymo programos bendrąjį ugdymo planą, patvirtintą Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V–413.
2. Ugdymo sričių dalykų mokymo organizavimas *(priedas Nr. 6,8).*
   1. Dorinis ugdymas:
      1. Mokinio tėvai (globėjai) parenka mokiniui vieną iš dorinio ugdymo dalykų – tikybą arba etiką. Prašymai mokytis dorinio ugdymo dalyko ar jį keisti teikiami klasės vadovui iki birželio 1 dienos;
      2. Pagal tėvų (globėjų) prašymus 1–4 klasių mokiniai mokomi tikybos ir etikos. 1 klasės mokiniai tikybai mokyti dalinami į grupes, 2 ir 3 bei 4 klasės mokiniai jungiami į vieną grupę etikai mokyti. *(priedas Nr. 12).*
   2. Užsienio kalba:
      1. Užsienio kalbos mokoma nuo 2 klasės, tam skiriamos 2 pamokos per savaitę. Tėvų pageidavimu mokoma anglų kalbos.
   3. Kūno kultūra:
      1. 1­– 4 klasėse viena kūno kultūros pamoka skiriama šokiui;
      2. Mokykloje sudaromos sąlygos lankyti aktyvaus judėjimo pratybas: kvadrato, krepšinio, šokio būrelius, NVŠ programas (krepšinio, kovos menų, šiuolaikinio šokio), Sporto mokyklos futbolo programą; *(priedas Nr. 26).*
      3. Specialiosios medicininės grupės mokiniai dalyvauja pamokose su pagrindine grupe, tačiau kūno kultūros mokytojai pratimus bei krūvį skiria atsižvelgdami į gydytojų rekomendacijas.
   4. Žmogaus saugos mokoma integruojant į kūno kultūros pamokas 1–4 klasėse 5 pamokas per metus pagal Žmogaus saugos bendrąją programą, patvirtintą Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 (pakeista 2017 m. rugpjūčio 30 d. Nr.V-655).

**XV SKYRIUS**

**PAGRINDINIO UGDYMO PROGRAMOS VYKDYMAS**

1. Pagrindinio ugdymo programa įgyvendinama pagal 2019–2020 ir 2019–2021 metų pagrindinio ugdymo programos bendrąjį ugdymo planą, patvirtintą Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V–417.
2. Ugdymo turinio planavimas:
   1. Dalykų mokytojai ugdymo turinį planuoja nurodytam mokymosi dienų skaičiui, remiantis Bendruosiuose ugdymo planuose nurodytu dalyko programai skiriamu pamokų skaičiumi bei orientuojantis į Bendrosiose programose numatytus mokinių pasiekimus. Ilgalaikiai dalykiniai planai aptariami metodinėse grupėse ir derinami su pavaduotoju ugdymui;
   2. Ugdymo turiniui planuoti rengiami ilgalaikiai dalykų planai, kurių struktūra aptarta ir nustatyta Mokytojų taryboje 2014 m. birželio 16 d., protokolo Nr. 6.
3. Mokytojai, formuodami ir įgyvendindami dalykų ugdymo turinį, iki 10 proc. dalykui skiriamų pamokų veda ne pamokų forma, o projektine ar kitokia mokiniams patrauklia veikla ir ne mokyklos aplinkoje – konkrečias pamokas, laiką numato dalykų mokytojai ilgalaikiuose ar teminiuose planuose. Mokykloje susitarta kada per mokslo metus bus ugdomasi ne pamokų forma *(priedas Nr.5).*
4. Mokytojų tarybos sprendimu pradedantiems mokytis pagal pagrindinio ugdymo programą mokiniams ir naujai atvykusiems mokiniams skiriamas vieno mėnesio adaptacinis laikotarpis, kurio metu mokinių pasiekimai neigiamais pažymiais nevertinami.
5. Lietuvių kalbos gebėjimų ugdymu rūpinamasi per visų dalykų pamokas. Įvairių dalykų rašto darbus rekomenduojama rašyti ranka, mokyti reikšti mintis žodžiu.
6. Klasės dalijamos į grupes: informacinių technologijų (5, 7–10 klasėse) ir technologijų (5, 7–10 klasėse), dorinio ugdymo (5 klasėje), atsižvelgiant į įrengtų darbo vietų skaičių, higienos normas ir mokinių saugumą *(priedai Nr.10, 11, 14).*
7. Įgyvendinant pagrindinio ugdymo programą sudaromos ne mažiau 8 mokinių laikinosios grupės, atsižvelgiant į mokinių poreikius ir keliamus tikslus.
8. Ugdymo sričių dalykų mokymo organizavimas *(priedas Nr.7, 8):*
   1. Dorinis ugdymas:
      1. Klasių vadovai iki birželio 1 dienos apklausia tėvus ir mokinius, sukakusius 14 metų, ir jų pageidavimu 5 ir 6 klasės mokiniai mokosi etikos ir tikybos (5–6 bei 7–10 klasėse sudaromos jungtinės grupės etikai ) *(priedas Nr.13).*
   2. Užsienio kalbos: tėvų pageidavimu 6 klasės mokiniai iš dviejų pasiūlytų (rusų ir vokiečių) pasirinko antrąją užsienio kalbą – rusų.
   3. Kūno kultūra:
      1. 5 ir 6 klasėje skiriamos 3 kūno kultūros pamokos, kitose klasėse po 2 savaitines pamokas. Mokykla siūlo mokiniams per neformaliojo švietimo veiklą aktyvaus judėjimo pratybas: krepšinį, kvadratą, futbolą, tinklinį, šokio būrelius, NVŠ programas (krepšinio, kovos menų, šiuolaikinio šokio, zumbos šokio), Sporto mokyklos futbolo programą;
      2. Specialiosios medicininės grupės mokiniai dalyvauja pamokose su pagrindine grupe, tačiau kūno kultūros mokytojai pratimus bei krūvį skiria atsižvelgdami į gydytojų rekomendacijas.
   4. Informacinės technologijos: 10 klasių mokiniai pasirinko du modulius: „Tinklapių kūrimo pradmenys” ir „Programavimo pradmenys“.
   5. Socialiniai mokslai:
      1. Siekiant gerinti gimtojo miesto ir Lietuvos valstybės pažinimą dalis istorijos ir geografijos pamokų organizuojamos netradicinėse aplinkose (muziejuose, lankytinose istorinėse vietose, vietos savivaldos institucijose), naudojamasi virtualiosiomis mokymosi aplinkomis.
      2. Laisvės kovų istorija integruojama į lietuvių kalbos (5 pamokos per m. m.), istorijos (4 pamokos per m. m.) ir pilietiškumo pagrindų (10 pamokų per m. m.) pamokas 10 klasėje. Viso 19 pamokų.
   6. Žmogaus sauga:
      1. Žmogaus saugos ugdymas pagrindinio ugdymo programoje organizuojamas vadovaujantis Žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159;
      2. 5 klasei skiriama 1 val. per savaitę, 7 klasei – 0,5 val. (2 pusmetyje), 8 klasei – 0,5 val. (1 pusmetyje), 10 klasei skiriama 0,5 val. 6 ir 9 klasėms žmogaus sauga nedėstoma.

**XVI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

1. Organizuodama mokinių, turinčių specialiųjų ugdymosi poreikių, ugdymą, mokykla atsižvelgia į mokinių specialiuosius ugdymosi poreikius, jų lygį, specialiojo ugdymo ir švietimo pagalbos poreikį, atsirandantį dėl įgimtų ar įgytų sutrikimų arba (ir) nepalankių aplinkos veiksnių, mokymosi formą (ugdosi bendrojo ugdymo mokykloje integruotai), ugdymo programą, turimas mokymo lėšas. *(priedas Nr. 27).*
2. Mokykla, ugdydama specialiųjų ugdymosi poreikių turinčius mokinius, įgyvendina pradinio ugdymo programą, pritaikytą ir individualizuotą pradinio ugdymo programas, pagrindinio ugdymo programą, pritaikytą ir individualizuotą pagrindinio ugdymo programas
3. Bendrojo ugdymo dalykų programas mokiniui, turinčiam specialiųjų ugdymosi poreikių, pritaiko arba individualizuoja mokytojas, atsižvelgdamas į mokinio gebėjimus ir galias, bei specialiojo pedagogo ir/ar kitų Vaiko gerovės komisijos narių rekomendacijas.
4. Mokykla sudaromame mokyklos, klasės ar mokinio individualaus ugdymo plane, atsižvelgusi į mokinio, turinčio specialiųjų ugdymosi poreikių, mokymosi formą ir bendradarbiaudama su mokiniu ir/ar jo tėvais (globėjais, rūpintojais), švietimo pagalbos specialistais:
   1. Užtikrina ugdymo nuoseklumą, tęstinumą;
   2. Esant poreikiui koreguoja dalykų programoms įgyvendinti skiriamų savaitinių pamokų skaičių nuo 15 iki 25 proc.;
   3. Esant poreikiui keičia specialiųjų pamokų, pratybų ir individualiai pagalbai skiriamų valandų (pamokų) skaičių per mokslo metus, atsižvelgusi į mokinio reikmes, švietimo pagalbos specialistų, Vaiko gerovės komisijos ar pedagoginės psichologinės tarnybos rekomendacijas;
   4. Išlaiko mokiniui Bendruosiuose ugdymo planuose nurodytą minimalų pamokų skaičių pradinio, pagrindinio ir pritaikytai pradinio bei pagrindinio ugdymo programoms įgyvendinti.
5. Mokinių, turinčių specialiųjų ugdymosi poreikių, mokymosi pasiekimai vertinami remiantis mokyklos 5–10 klasių mokinių pažangos ir pasiekimų vertinimo aprašu, patvirtintu mokyklos direktoriaus 2016 m. rugsėjo 16 d. įsakymu Nr. 90, papildytu 2017-09-01 įsak. Nr. V-77 (priedas Nr. 18).

**Baigiamosios nuostatos**

1. Už plano įgyvendinimą atsakingos mokyklos direktorė ir direktorės pavaduotoja ugdymui.
2. Planas skelbiamas mokyklos internetinėje svetainėje <http://www.ezerelis.kaunas.lm.lt>
3. Planas įsigalioja nuo 2019 m. rugsėjo 2 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIEDAI**

1. Ugdymo organizavimas. Darbo dienos – Atostogos – 1–4 klasėse;
2. Ugdymo organizavimas. Darbo dienos – Atostogos – 5–10 klasėse;
3. Dalykų ir programų integravimas;
4. Mokinių skaičius klasėse 2019 m. rugsėjo 2 d;
5. Skiriamos ugdymo dienos;
6. Pradinio ugdymo planas 1–4 klasėms;
7. Pagrindinio ugdymo planas 5–10 klasėms;
8. Pamokų tvarkaraštis 1–10 klasėse;
9. Savaitinis pamokų kiekis 1–10 klasės mokiniams;
10. Mokinių grupės, mokantis dalykų, modulių;
11. Mokinių grupių skaičius 1–10 klasėse;
12. Etikos –tikybos mokymasis;
13. Pamokų paskirstymas pusmečiams, dalykų intensyvinimas;
14. Klasių dalijimo į grupes principai;
15. Neformaliojo ugdymo užsiėmimų grafikas;
16. Mokinių pasiekimų vertinimo formos;
17. 1–4 klasių mokinių pažangos ir pasiekimų vertinimo aprašas;
18. 5–10 klasių mokinių pažangos ir pasiekimų vertinimo aprašas;
19. ATTP, Žmogaus saugos, sveikatos ugdymo programų integravimas 1–4 klasėse;
20. ATTP integravimas į darbą su klase 1–10 klasėse;
21. Sveikatos ugdymo programos integravimas 5–10 klasėse;
22. Etninės kultūros ugdymo programos integravimas 1–4 klasėse;
23. Ugdymo karjerai organizavimo tvarka;
24. Vaiko gerovės užtikrinimo sistema;
25. Pagalbos mokiniui modelis;
26. Sporto ir šokių salės užimtumo grafikas;
27. Pagalbos teikimo tvarka mokiniams, turintiems specialiųjų ugdymosi poreikių;
28. Mokymosi krūvių optimizavimo priemonių planas;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_